open-index/open-wikipedia-markdown huggingface dataset:
โนโตโนะ

## ตัวละคร

มิซิกิ โนโตโนะ ระดับ นินจาขาวขั้นสูง สาย 6A2B ชาย ธาตุนินจา:ไฟ

มิซึกิ โนโตโนะ บิดาชื่อ มิซึกิ เอสซึ มารดาชื่อ มิซึกิ มาซึนะ ถูกเลี้ยงดูโดยหลวงพ่อโตคิ เนื่องจากพ่อแม่สิ้นชีวิต ด้วยฝีมือ ปิศาจน้ำ ปิศาจไดโนเสาร์ ปิศาจพืชไฟ ปิศาจหนูน้ำแข็งบิน ปิศาจปลากระเบนบิน
ปิศาจปูสายฟ้า ปิศาจแมงมุมลิง ปิศาจพันหน้า ปิศาจเพชรดูดพลัง และจอมปิศาจคุมจักรวาล เขาเก่งเรื่องการต่อสู้ มีความสามารถด้านเรื่องต่อสู้เพราะแข่งกับนินจาทั่วเมือง ได้ที่2 

----

โยอิ มาอิโกะ ระดับ นินจาขาวขั้นกลาง สาย 6A1B หญิง ธาตุนินจา:น้ำ

มากิโอะ มีบิดาชื่อโยอิ โซมะ มารดาเสียชีวิตลง เพราะอุบัติเหตุ มากิโอะเป็นคนไม่ค่อยกล้า แต่มีความรู้สูง และเชื่องช้า ถ้าทีม N.J.K. ขาดเขาไป ทีม N.J.K ก็ไม่สามรถผ่านระดับได้

----

โยอิ ยาตาโนะ ระดับ นินจาขาวฝึกหัด สาย 4A2B ชาย ธาตุนินจา:ดิน

ยาตาโนะ เป็นน้องชายของมาอิโอะ เขามีความสามรถด้านการประดิษฐ์สิ่งของที่เป็นความลับของทางหน่วยนินจาลับ(N.O.S)

----

ท่านกามุระ ซาซากิ ระดับ จ้าวนินจาแห่งเมืองโซมุ สาย 1000000A099999999999B
รัชย์ณมนทร์ รัชย์จิราธรรม

**รัชย์ณมนทร์ รัชย์จิราธรรม** ชื่อเดิม **นวกชมณ ชื้นครองธรรม**, **นวพร ชื้นครองธรรม** หรือ** เกรซ [[เดอะสตาร์]]** เป็นที่รู้จักจากการได้อันดับ 6 ในการแข่งขันรายการ เดอะสตาร์ 6

## ประวัติ
เกรซสำเร็จการศึกษาระดับประกาศนียบัตรวิชาชีพจากโรงเรียนเตรียมวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ จบการศึกษาระดับปริญญาตรีที่คณะวิศวกรรมศาสตร์ สาขาไฟฟ้าเครื่องกลการผลิต หลักสูตรนานาชาติ มหาวิทยาลัยเกษตรศาสตร์  ปริญญาโทจาก คณะวิศวกรรมศาสตร์ มหาวิทยาลัยเกษตรศาสตร์ ปัจจุบันทำงานเป็นวิศวกร

## เหตุการณ์ประสบอุบัติเหตุ
เมื่อวันที่ 4 กรกฎาคม พ.ศ. 2558 ขณะถ่ายทำละครน้องใหม่ร้ายบริสุทธิ์ อ.น้ำหนาว จ.เพชรบูรณ์ ในฉากที่เกรซต้องนั่งซ้อนท้ายจักรยานโดนหันหลังชนกันกับ **[[ศดานันท์ บาเล็นซิเอก้า|มารีน่า]]** ในระหว่างขับลงทางลาดชัน เกรซได้ประสบอุบัติเหตุพลัดตกจากจักรยานจนหัวฟาดพื้น เป็นเหตุให้มีอาการเลือดคั่งในสมองและกะโหลกร้าวเล็กน้อย จนต้องหายหน้าไปจากละครน้องใหม่ร้ายบริสุทธิ์ไประยะหนึ่ง เพื่อพักรักษาตัวก่อนจะกลับมาร่วมแสดงอีกครั้งในเวลาต่อมา

## เดอะสตาร์ ค้นฟ้าคว้าดาวปี 6

## ผลงาน
### ละครโทรทัศน์

### ซิตคอมและซีรีส์

### ภาพยนตร์
* *The Pool นรก 6 เมตร* รับบท ก้อย (2561)

### อัลบั้มรวม
* อัลบั้ม เดอะสตาร์ 6 
** เพลง ผู้ต้องหา
** เพลง ยังไงก็รัก  
** เพลง เพื่อดาวดวงนั้น

### ซิงเกิ้ล

* เพลง อัจฉริยะเรื่องรอ (2020) 

### มิวสิกวิดีโอ
* ผู้ต้องหา - เกรซ เดอะสตาร์ 6
* เพื่อดาวดวงนั้น - เดอะสตาร์ 6
* ยังไงก็รัก - เดอะสตาร์ 6
* สักคนที่เข้าใจ - ไผ่ พงศธร

## คอนเสิร์ต

## รางวัล
* Poppular vote Missteenthailand 2009
* รองชนะเลิศอันดับ 5 (ที่ 6) ในเดอะสตาร์ 6

## อ้างอิง

*เกรซ เดอะสตาร์ 6 ผิดคิวกองละคร เลือดคั่งในสมอง
*งานไม่มี 'เกรซ เดอะสตาร์' ชิ่ง 'คุณบอย' โผล่ซบอก 'บรอดคาซท์ฯ'
*เกรซ เดอะสตาร์ กับโอกาสใหม่ใน “น้องใหม่ร้ายบริสุทธิ์” 

## แหล่งข้อมูลอื่น
*อินสตาแกรมของเกรซ รัชย์ณมนทร์

หมวดหมู่:มิสทีนไทยแลนด์
หมวดหมู่:เดอะสตาร์ ค้นฟ้าคว้าดาว
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากวิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ
หมวดหมู่:นักร้องจากจังหวัดนนทบุรี
หมวดหมู่:นักแสดงจากจังหวัดนนทบุรี
อันโดรมาเลียส

ในปิศาจวิทยา **อันโดรมาเลียส** () เป็นเอิร์ลแห่งนรกผู้มีอสูรใต้บังคับบัญชา 36 กองและเป็นปิศาจตนที่ 72 ในบท *อาร์สโกเอเทีย* จากหนังสือกุญแจย่อยของโซโลมอน

อันโดรมาเลียสมีลักษณะเป็นชายผู้ใช้มือกุมงูพิษขนาดใหญ่ไว้ มีอำนาจในการทำให้หัวขโมยและของที่ถูกขโมยไปกลับมาหาผู้อัญเชิญ อันโดรมาเลียสยังมีอำนาจในการลงโทษหัวขโมยและคนชั่วอื่นๆ เปิดเผยถึงความชั่วร้ายต่างๆและข้อตกลงอันไม่เป็นธรรม รวมทั้งยังสามารถหาสมบติที่ถูกซ่อนไว้ได้อีกด้วย

## แหล่งข้อมูลอื่น
* S.L. MacGregor Mathers and Aleister Crowley, *The Lesser Key of Solomon*(1904),p45 The Internet Sacred Text Archive

อแนดราส
กระรอกบิน

**กระรอกบิน** เป็นกระรอกจำพวกหนึ่ง ที่อยู่ในเผ่า Pteromyini หรือ Petauristini มีลักษณะพิเศษที่แตกต่างจากกระรอกจำพวกอื่น คือ มีแผ่นหนังลักษณะคล้ายพังผืดที่บริเวณข้างลำตัวตั้งแต่ขาหน้าถึงขาหลัง สำหรับกางเพื่อร่อนจากจุดหนึ่งไปยังอีกจุดหนึ่ง โดยมีหางและกระดูกอ่อนพิเศษที่ยื่นออกมาจากข้อเท้าหน้าเพื่อช่วยในการควบคุมทิศทาง

กระรอกบินมีพฤติกรรมที่แตกต่างไปจากกระรอกในกลุ่มอื่น คือ หากินในเวลากลางคืน มีดวงตากลมโตสีดำสะท้อนแสงไฟ กระรอกบินจะอาศัยอยู่เฉพาะในป่าดิบที่อุดมสมบูรณ์ อาหารหลัก คือ แมลง หากินหลักอยู่บนต้นไม้ แต่ก็สามารถลงมาหากินบนพื้นดินได้ในบางครั้ง

แม้จะได้ชื่อว่า กระรอกบิน แต่แท้ที่จริงแล้วกระรอกบินก็ทำได้เพื่อแค่ร่อน หรือโต้อากาศโดยใช้พังผืดนี้อยู่กลางอากาศได้เพียงสั้น ๆ เท่านั้น โดยการกระโจนจากต้นไม้อีกต้นไปยังอีกต้นหนึ่งเท่านั้น

กระรอกบินมีทั้งหมด 44 ชนิด ใน 15 สกุล พบได้ในทวีปอเมริกาเหนือ, ทวีปยุโรปตอนเหนือและทวีปเอเชีย บางชนิดจัดเป็นกระรอกขนาดใหญ่เทียบเท่าพญากระรอก เช่น พญากระรอกบินสีดำ (*Aeromys tephomelas*) บางชนิดอยู่ในสถานะใกล้สูญพันธุ์แล้ว เช่น กระรอกบินเล็กแก้มขาว (*Hylopetes phayrei*) เป็นต้น ในประเทศไทยพบทั้งหมด 13 ชนิด จาก 6 สกุล ได้แก่

* พญากระรอกบินสีดำ (*Aeromys tephomelas*)
* กระรอกบินเท้าขน (*Belomys pearsoni*)
* กระรอกบินเล็กเขาสูง (*Hylopetes alboniger*)
* กระรอกบินเล็กแก้มขาว (*Hylopetes phayrei*)
* กระรอกบินแก้มเทา (*Hylopetes lepidus*)
* กระรอกบินแก้มสีแดง (*Hylopetes spadiceus*)
* พญากระรอกบินหูดำ (*Petaurista elegans*)
* พญากระรอกบินหูแดง (*Petaurista petaurista*)
*พญากระรอกบินหูขาว (*Petaurista alborufus*)
* พญากระรอกบินหูดำหางเข้ม (*Petaurista philippensis*)
* กระรอกบินจิ๋วท้องขาว (*Petinomys setosus*)
* กระรอกบินจิ๋วมลายู (*Petinomys vordermanni*)
* กระรอกบินสีเขม่า (*Pteromyscus pulverulentus*)

นอกจากนี้แล้ว ยังมีสัตว์เลี้ยงลูกด้วยนมจำพวกอื่น ที่มีลักษณะและพฤติกรรมคล้ายคลึงกระรอกบินมาก ได้แก่ บ่าง (*Galeopterus variegatus*) ที่อยู่ในอันดับบ่าง และจิงโจ้บิน หรือ ชูการ์ไกล์เดอร์ (*Petaurus breviceps*) ซึ่งอยู่ในอันดับสัตว์มีกระเป๋าหน้าท้อง ซึ่งสัตว์ทั้ง 2 จำพวกนี้มิใช่สัตว์ในอันดับสัตว์ฟันแทะอย่างกระรอก แม้จะมีรูปหน้าหน้าตาและพฤติกรรมคล้ายกับกระรอกบินก็ตาม แต่กระนั้นก็ยังมีผู้เข้าใจผิดเสมอ ๆ ว่า สัตว์ทั้ง 2 จำพวกนี้เป็นกระรอกบิน อีกทั้งในภาษาเหนือและภาษาอีสานของไทย ก็ยังเรียกกระรอกบินขนาดใหญ่ ว่า บ่าง ด้วยเช่นกัน

## อ้างอิง

## แหล่งข้อมูลอื่น

หมวดหมู่:กระรอก
หมวดหมู่:กระรอกบิน
หมวดหมู่:สัตว์ปีก
หนูจี๊ด

**หนูจี๊ด** () เป็นหนูชนิดหนึ่งในวงศ์ Muridae วงศ์ย่อย Murinae 

เป็นหนูที่มีขนาดเล็กที่สุดที่อยู่ในสกุล *[[Rattus]]* มีขนสีน้ำตาลเข้มจนถึงดำ ขนชั้นนอกแข็ง หางมีสีดำเรียบสนิทมีความยาวกว่าความยาวลำตัวและหัวรวมกันเสียอีก และไม่มีขน ส่วนท้องสีขาว 

มีความยาวลำตัวและหัว 10.5 เซนติเมตร หางยาว 12.8 เซนติเมตร น้ำหนัก 36 กรัม 

ตัวเมียมีเต้านมทั้งหมด 4 คู่ 2 คู่แรกอยู่ที่หน้าอก อีก 2 คู่อยู่ที่หน้าท้อง สามารถผสมพันธุ์ได้ตลอดทั้งปี โดยตั้งท้องนานประมาณ 21-22 วัน ตกลูกครั้งละ 7-12 ตัว ปีหนึ่งสามารถออกลูกได้ราว 5-6 ครอก อายุขัยมากที่สุดที่พบประมาณ 6 ปี

หนูจี๊ด เป็นหนูที่สามารถพบได้ทั่วไปตามบ้านเรือน พื้นที่เกษตรกรรมเช่น โรงนา, ยุ้งฉาง แต่กลับไม่พบในที่นา และสามารถพบได้ในป่าและถ้ำ เป็นหนูที่มีพฤติกรรมว่องไวมาก ทำรังโดยไม่ขุดรู สามารถปีนป่ายและกระโดดได้เก่ง สามารถไต่ไปตามเส้นลวดที่มีเส้นผ่าศูนย์กลางแคบ ๆ ได้เป็นระยะทางหลายเมตร โดยใช้หางที่ยาวนั้นช่วยทรงตัวและเกาะเกี่ยว  ว่ายน้ำเก่ง  กินอาหารได้แทบทุกชนิด และกินอาหารตามที่มนุษย์กินได้ด้วย โดยกินมากเป็นน้ำหนักประมาณ 10 เท่าของน้ำหนักตัวต่อวัน

พบกระจายพันธุ์ทั่วไปในภูมิภาคเอเชียอาคเนย์จนถึงภูมิภาคออสตราเลเชีย, โอเชียเนีย จนถึงฮาวายและโพลินีเซีย โดยมีชื่อเรียกในภาษาเมารีว่า kiore  จัดเป็นหนูชนิดหนึ่งที่สามารถพบได้ตามบ้านเรือนเช่นเดียวกับ หนูท้องขาว (*R. rattus*) และหนูบ้าน (*R. norvegicus*) ซึ่งอยู่ในสกุลเดียวกัน

## อ้างอิง
* หนูจี๊ด

## แหล่งข้อมูลอื่น
พญากระรอกบินสีดำ

**พญากระรอกบินสีดำ** (; ) เป็นกระรอกบินขนาดใหญ่ชนิดหนึ่ง จำพวกพญากระรอกบิน เป็นกระรอกบินที่มีขนาดใหญ่ มีความยาวลำตัวและหัวประมาณ 42 เซนติเมตร หางยาว 50 เซนติเมตร มีจุดเด่นคือสีขนที่เป็นสีดำเข้มหรือน้ำตาลเข้มทั้งตัว ลำตัวด้านล่างสีจางกว่าและมีขนสีเทาแซม ส่วนหัวมีขนาดเล็ก หากินในเวลากลางคืน โดยสามารถร่อนไปมาได้ระหว่างต้นไม้จากต้นที่สูงกว่าไปหาต้นที่เตี้ยกว่าหรือระดับเดียวกัน น้ำหนักตัวประมาณ 900 กรัม  พญากระรอกบินสีดำ พบได้ในป่าดิบชื้นในแหลมมลายู โดยพบตั้งแต่ภาคใต้ของไทยตั้งแต่จังหวัดกระบี่ลงไป, มาเลเซีย, สิงคโปร์, บรูไน, มาเลเซียตะวันออกและเกาะสุมาตรา 
## อ้างอิง

## แหล่งข้อมูลอื่น

หมวดหมู่:กระรอกบิน
ธงชาติอุรุกวัย

**[[ธงชาติ]][[อุรุกวัย]]** () มีลักษณะเป็นธงสี่เหลี่ยมผืนผ้ากว้าง 2 ส่วน ยาว 3 ส่วน ภายในแบ่งเป็นริ้วแนวนอนขนาดเท่ากัน 9 ริ้วสีขาวสลับน้ำเงิน (ริ้วสีขาว 5 ริ้ว สีน้ำเงิน 4 ริ้ว) ในพื้นที่สี่เหลี่ยมผืนผ้าสีขาวที่มุมธงบนด้านคันธงมีรูปดวงอาทิตย์แห่งเดือนพฤษภาคมเปล่งรัศมี 16 แฉก แฉกรัศมีแต่ละแฉกเรียงสลับกันระหว่างแฉกรูปสามเหลี่ยมและแฉกรูประลอกคลื่น เมื่อแรกกำหนดใช้ธงดังกล่าวนั้นในวันที่ 16 ธันวาคม ค.ศ. 1828 แถบริ้วในธงมีทั้งหมด 17 ริ้ว ต่อมาในวันที่ 11 กรกฎาคม ค.ศ. 1830 จึงได้มีการตรากฎหมายธงชาติขึ้นใหม่โดยลดแถบริ้วในธงชาติเหลือเพียง 9 ริ้ว ซึ่งแถบริ้วทั้ง 9 นี้ หมายถึงเขตการปกครองทั้ง 9 เขตของอุรุกวัยเมื่อแรกตั้งประเทศ 

ผู้ออกแบบธงชาติอุรุกวัยคือ ฮัวกิน ซัวเรซ (Joaquín Suárez)

## ธงประจำชาติ
ประเทศอุรุกวัยต่างจากประเทศอื่นที่มีธงประจำชาติถึง 3 แบบ ซึ่งเรียกรวมกันว่า "ธงแห่งมาตุภูมิ" (Banderas Patrias) ประกอบด้วย

* ธงชาติ (Pabellón Nacional) มีลักษณะดังบรรยายไว้ข้างต้นแล้ว 
* ธงแห่งอาร์ตีกาส (Bandera de Artigas) เป็นธงที่สร้างขึ้นเพื่ออุทิศแก่โฮเซ เกร์วาซีโอ อาร์ตีกาส (José Gervasio Artigas) วีรบุรุษของประเทศชิลีซึ่งได้รับสมญานามว่า "บิดาแห่งเอกราชของชาวอุรุกวัย"
* ธงแห่งเทรียนตาอีเทรสโอเรียนตาเลส (Bandera de los Treinta y Tres Orientales) หรือ ธงขบวนการชาวบูรพาทั้งสามสิบสาม ขบวนการดังกล่าวเป็นกองทัพปฏิวัติที่จัดตั้งขึ้นเพื่อต่อต้านอำนาจการปกครองของจักรวรรดิบราซิลในดินแดนอุรุกวัยเมื่อ ค.ศ. 1825

ธงทั้งสามธงนี้ได้กำหนดฐานะไว้ตามกฤษฎีกาที่ 18 แห่งเดือนกุมภาพันธ์ ค.ศ. 1952  ทั้งนี้ ธงชาติ (Pabellón Nacional) ถือเป็นธงประจำชาติโดยหลัก ส่วนอีกสองธงที่เหลือนั้นได้รับการยอมรับเป็นธงประจำชาติอย่างเป็นทางการด้วยเหตุผลทางประวัติศาสตร์ ทั้งสามธงนี้จะต้องชักชึ้นร่วมกันเหนืออาคารสถานที่ของทางราชการเสมอ



ไฟล์:Flag_of_Uruguay.svg|ธงชาติ (Pabellón Nacional)
ไฟล์:Flag of Artigas.svg|ธงแห่งอาร์ตีกาส (Bandera de Artigas)
ไฟล์:Flag of the Treinta y Tres.svg|ธงแห่งเทรียนตาอีเทรสโอเรียนตาเลส (Bandera de los Treinta y Tres Orientales)
ไฟล์:Presidential Standard of Uruguay (At Sea).svg|ประจำตำแหน่งประธานาธิบดีแห่งอุรุกวัย (บนเรือ)
ไฟล์:Naval Jack of Uruguay.svg|ธงฉานกองทัพเรืออุรุกวัย



## อ้างอิง

## แหล่งข้อมูลอื่น

* 

หมวดหมู่:สัญลักษณ์ของประเทศอุรุกวัย
ออุรุกวัย
คาร์เมน อีเลกตรา

**ทารา ลี แพทริก** () หรือมีชื่อว่า **คาร์เมน อีเลกตรา** () เกิดวันที่ 20 เมษายน ค.ศ. 1972 เป็นนางแบบภาพวาบหวาม นักแสดง พิธีกรรายการโทรทัศน์ และเซ็กซ์ซิมโบล ชาวอเมริกัน เธอเริ่มมีชื่อเสียงจากการถ่ายแบบในนิตยสารเพลย์บอย ได้ร่วมเกมโชว์ในรายการ *[[Singled Out]]* ทางช่องเอ็มทีวี ได้ปรากฏตัวในซีรีส์ทางโทรทัศน์เรื่อง *[[Baywatch]]* และได้ร่วมแสดงในกลุ่มพุสซีแคตดอลส์ หลังจากนั้นเธอมีบทบาทในภาพยนตร์แนวตลกล้อเลียนเรื่อง *[[Scary Movie]]*, *[[Date Movie]]*, *[[Epic Movie]]*, *[[Meet the Spartans]]*, และ *[[Disaster Movie]]* และได้รับเชิญเป็นกรรมการรับเชิญในรายการ*[[Britain's Got Talent]]* ซี่รี่ส์ 6 (ทำหน้าที่แทน อแมนด้า โฮลเด้น ในรอบออดิชั่นที่กรุงลอนดอน )

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:บุคคลจากรัฐโอไฮโอ
วงศ์กุหลาบ

**Rosaceae** หรือ **วงศ์กุหลาบ** เป็นวงศ์ของพืช มีประมาณ 3000 ชนิด ใน 100 สกุล ชื่อวงศ์มาจากสกุล *[[Rose|Rosa]]* สกุลใหญ่สุดคือ *[[Sorbus]]*, *[[Crataegus]]* และ *[[Cotoneaster]]*

## การกระจายพันธุ์
วงศ์กุหลาบมีการกระจายพันธุ์ไปทั่วโลก แต่ส่วนมากอยู่เหนือเส้นศูนย์สูตร

## อนุกรมวิธาน
วงศ์กุหลาบแบ่งเป็น 4 วงศ์ย่อยคือ: Rosoideae, Spiraeoideae, Maloideae, และ Amygdaloideae, โดยวิเคราะห์จากโครงสร้างผล ผลการศึกษาเมื่อเร็วๆนี้ระบุบว่าไม่ใช้ทั้งหมดของกลุ่มนี้จะเป็นกลุ่มสิ่งมีชีวิตที่มีบรรพบุรุษร่วมกัน จึงมีการปรับปรุงให้เป็นสามวงศ์ย่อย แคลดโดแกรม (cladogram) ของวงศ์ตาม APG II แสดงดังข้างล่าง

## ลักษณะทางพฤกษศาสตร์
พืชในวงศ์เป็นทั้งไม้ล้มลุก ไม้พุ่ม หรือต้นไม้

**[[ใบ]]**โดยทั่วไปจัดเรียงเป็นเกลียว แต่มีใบตรงข้ามกันในบางชนิด ใบประกอบใบเดี่ยวหรือคล้ายขนนก ประกอบพบใน 30 สกุล ขอบใบมักเป็นจักฟันเลื่อย มีหูใบซึ่งเป็นพื้นฐานของวงศ์ และไม่มีหูใบในหลายๆกลุ่มของ Spiraeoideae มีสองต่อมบนปลายก้านใบ

**[[ดอก]]** มักสะดุดตา สมมาตร (มักเป็นวงกลม) มีสองเพศในดอกเดียว ทั่วไปมี 5 กลีบเลี้ยง 5 กลีบดอก มีเกสรเพศผู้จำนวนมาก ขดเป็นวงก้นหอย ฐานดอกรูปถ้วย ดอกสามารถเป็นช่อกระจะ ช่อเชิงลด หรือ ช่อกระจุกแน่น, ดอกเดี่ยวนั้นหายาก

**[[ผล]]**มีหลากหลาย สามารถเป็นผลแตกแนวเดียว, ผลแห้งแตก, ผลเปลือกแข็งเมล็ดเดียว, ผลแห้งเมล็ดล่อน, ผลเมล็ดเดียวแข็ง (*[[Prunus]]*) และ ผลวิสามัญ เหมือน ผลแบบแอปเปิล หรือผลของต้นกุหลาบ ผลพืชหลายชนิดในวงศ์สามารถกินได้

## แหล่งข้อมูลอื่น
* Genome Database for Rosaceae  at Washington State University
* Rosaceae  at the University of Illinois.
* Rosaceae full family list at Plants For A Future - Species Database.
* Family Rosaceae  Flowers in Israel
* Rosaceae of Chile, by Chileflora
* Family Rosaceae Diagnostic photos of many different species at the Morton Arboretum

หมวดหมู่:วงศ์กุหลาบ
ธงชาติเอธิโอเปีย

**[[ธงชาติ]][[เอธิโอเปีย]]**ในปัจจุบันเป็นธงที่เริ่มใช้อย่างเป็นทางการนับตั้งแต่วันที่ 6 กุมภาพันธ์ ค.ศ. 1996 มีลักษณะเป็นธงสามสีสามแถบแนวนอนรูปสี่เหลี่ยมผืนผ้า ความกว้าง 1 ส่วน ยาว 2 ส่วน ภายในธงเรียงลำดับแถบสีเป็นสีเขียว สีเหลือง และสีแดง จากบนลงล่าง ที่กลางธงมีวงกลมสีฟ้า ภายในบรรจุรูปเฉลวดาวห้าแฉกสีเหลืองเปล่งรัศมีซึ่งใช้เป็นตราแผ่นดิน ประวัติของธงสามสีผืนนี้สามารถสืบย้อนไปได้ถึงในรัชสมัยของจักรพรรดิเมเนลิกที่ 2 แห่งเอธิโอเปีย (ค.ศ. 1889–1913) โดยการใช้ธงดังกล่าวเริ่มปรากฏครั้งแรกในปี ค.ศ. 1895  สำหรับธงชาติและตราแผ่นดินของเอธิโอเปียในปัจจุบันได้ประกาศใช้หลังสิ้นสุดการปกครองระบอบมาร์กซิสต์ของเมนกิสตู ไฮเล มาเรียม (Mengistu Haile Mariam) ซึ่งปกครองประเทศระหว่าง ค.ศ. 1974 - 1991  

ความหมายของสีธงทั้งสามได้แก่ สีเขียวหมายถึงแผ่นดินและความหวังต่ออนาคต สีเหลืองหมายถึงสันติภาพและความรัก และสีแดงเป็นสัญลักษณ์แห่งความเข้มแข็ง  สำหรับดวงตราแผ่นดินในธงชาติบ่งบอกถึงนัยยะของความหลากหลายและความเป็นเอกภาพของประเทศในเวลาเดียวกัน กล่าวคือ สีฟ้าหมายถึงสันติภาพ เฉลวรูปดาวหมายถึงความหลากหลายและความเป็นเอกภาพ รัศมีเปล่งจากดาวซึ่งเป็นรัศมีดวงอาทิตย์หมายถึงความเจริญรุ่งเรือง

## เครื่องหมายบนธง

## ธงในอดีต

ไฟล์:Ethiopian Pennants.svg|ธงสามชายของเอธิโอเปีย ธงผืนนี้เป็นต้นแบบในการสร้างธงชาติในยุคต่อมา.
ไฟล์:Flag of Ethiopia (1897).svg|ธงชาติจักรวรรดิเอธิโอเปีย (ค.ศ. 1897-1952, 1962-1975) และ สหพันธ์เอธิโอเปียและเอริเทรีย (ค.ศ. 1952-1962).
ไฟล์:Flag of Ethiopia (1975–1987).svg|ธงชาติเอธิโอเปีย (*ธงพาณิชย์*) ในสมัยเผด็จการคอมมิวนิสต์เดร์ก (ค.ศ. 1975-1987).
ไฟล์:Flag of Ethiopia (1975–1987) (02).svg|*ธงราชการ* สมัยเผด็จการคอมมิวนิสต์เดร์ก (ค.ศ. 1975-1987).
ไฟล์:Flag of Ethiopia (1987-1991).svg|ธงชาติสาธารณรัฐประชาธิปไตยประชาชนเอธิโอเปีย (ค.ศ. 1987-1991), สัดส่วน 1:2.
ไฟล์:Flag of Ethiopia (1991-1996).svg|ธงชาติรัฐบาลเปลี่ยนผ่านเอธิโอเปีย (ค.ศ. 1991-1995) และ เอธิโอเปีย (ค.ศ. 1995-1996) , สัดส่วน 1:2.


## อ้างอิง

## แหล่งข้อมูลอื่น

* 
* ประวัติธงชาติเอธิโอเปีย
* http://www.ethioworld.com/CountryInformation/ethiopianflag.htm 
* http://www.worldstatesmen.org/Ethiopia.html

เอธิโอเปีย
หมวดหมู่:สัญลักษณ์ของประเทศเอธิโอเปีย
ชินเมกามิเทนเซย์ เดวิลชิลเดรน

**ชินเมกามิเทนเซย์ เดวิลชิลเดรน** () เป็นซีรีส์ย่อยของวิดีโอเกมซีรีส์ เมกามิเทนเซย์ ที่จัดจำหน่ายโดยแอตลัส แนวเกมจะเป็นแนวอาร์พีจีเป็นหลัก ถูกนำไปทำเป็นวิดีโอเกม และสื่อต่างๆ ทั้งมังงะและอนิเมะ

## ประวัติ
ชินเมกามิเทนเซย์ เดวิลชิลเดรน เป็นผลงานที่แอตลัสไม่ได้ร่วมพัฒนาเกม แต่เป็น Multimedia Intelligence Transfer ที่พัฒนาเกมซึ่งมีผลงานจากซีรีส์ลาสท์ไบเบิลจากผลงานเดียวกัน

ทั้งนี้ได้มีการปรับเปลี่ยนรูปแบบต่างๆ ทั้งดีไซน์ปีศาจที่ปรับเปลี่ยนให้ดูน่ารักขึ้น รวมถึงสามารถแลกเปลี่ยนข้อมูลได้อีกด้วย

นอกจากได้ยังได้ถูกนำไปทำแอนิเมชันทีวีซีรีส์อย่าง ชินเมกามิเทนเซย์ เดวิชิล และ ชินเมกามิเทนเซย์ D ชิลเดรน ไลท์ & ดาร์ค

## รูปแบบการเล่น

## รายชื่อผลงาน
;ชินเมกามิเทนเซย์ เดวิลชิลเดรน หนังสือสีดำ / หนังสือสีแดง (真・女神転生 デビルチルドレン 黒の書・赤の書)
;ชินเมกามิเทนเซย์ เดวิลชิลเดรน หนังสือสีขาว (真・女神転生 デビルチルドレン 白の書)
;ชินเมกามิเทนเซย์ เดวิลชิลเดรน หนังสือแห่งแสง / หนังสือแห่งความมืด (真・女神転生 デビルチルドレン 光の書・闇の書)
;ชินเมกามิเทนเซย์ เดวิลชิลเดรน พัซเซิลเดคอล! (真・女神転生 デビルチルドレン パズルdeコール!)
;ชินเมกามิเทนเซย์ เดวิลชิลเดรน หนังสือไฟ / หนังสือน้ำแข็ง (真・女神転生 デビルチルドレン 炎の書・氷の書)
;ชินเมกามิเทนเซย์ เดวิลชิลเดรน เมสไซอาห์ไรเซอร์ (真・女神転生 デビルチルドレン メシアライザー)

## อนิเมะ
*ชินเมกามิเทนเซย์ เดวิชิล
*ชินเมกามิเทนเซย์ D ชิลเดรน ไลท์ & ดาร์ค

## แหล่งข้อมูลอื่น
* 赤の書/黒の書(GB) 公式 
* 白の書(GB) 公式 
* 赤の書・黒の書(PS) 公式 
* 光の書/闇の書(GBA) 公式 
* 炎の書/氷の書(GBA) 公式 
* メシアライザー(GBA) ロケットカンパニー公式 
* アニメ『真・女神転生デビチル』CBCホームページ内公式ページ 

หมวดหมู่:เมกามิเทนเซย์
หมวดหมู่:เกมสำหรับเกมบอยแอ็ดวานซ์
หมวดหมู่:เกมสำหรับเกมบอยคัลเลอร์
หมวดหมู่:เกมสำหรับเพลย์สเตชัน
หมวดหมู่:เกมจากค่ายแอตลัส
เดอะ ลอสต์ เวิล์ด จูราสสิค พาร์ค

**เดอะ ลอสต์ เวิลด์ จูราสสิค พาร์ค** () เป็นภาพยนตร์ในแนวนวนิยายวิทยาศาสตร์ในปี 1997 เป็นภาพยนตร์ภาคต่อจาก *[[Jurassic Park (film)|Jurassic Park]]* ในปี 1993 กำกับโดยสตีเวน สปีลเบิร์ก สร้างโดยบอนนี เคอร์ติส, แคธลีน เคนเนดี, เจอรัลด์ อาร์. โมเลนและโคลิน วิลสัน บทภาพยนตร์โดยเดวิด โคเอปปื สร้างจากบทประพันธ์ในปี 1995 โดย *The Lost World* โดยไมเคิล ไครช์ตัน ภาพยนตร์นำแสดงโดยเจฟฟ์ โกลด์บลัม, จูลีแอนน์ มัวร์, พีท โพสเทลเวท, อาร์ลิส ฮาวเวิร์ด, วินซ์ วอห์น, วาเนสซา ลี เชสเตอร์ และ ริชาร์ต แอตเทนเบอโร

ภาพยนตร์ทำรายได้ 786 ล้านเหรียญทั่วโลก น้อยกว่าภาคแรก 300 ล้านเหรียญ ยังเป็นภาพยนตร์ที่ทำเงินได้มากที่สุดตลอดกาลเป็นอันดับที่ 52

## เรื่องย่อ
4 ปีให้หลังเมื่อจูราสสิคพาร์คถูกทำลาย บนเกาะที่ไม่ห่างไกลนักไดโนเสาร์จำนวนมากสามารถดำรงชีวิตอยู่อย่างลับๆเและเป็นอิสระ แต่เรื่องร้ายแรงกำลังจะเกิดขี้น มันคือเแผนการโยกย้ายไดโนเสาร์สู่กลางเมืองใหญ่ จอห์น แฮมมอนต์(รับบทโดยริชาร์ด แอทเทนเบอโรห์)ผู้ลงจากตำแหน่งประธานบริษัท InGen พบโอกาสในการไถ่ถอนความผิดเมื่อคราวสร้างความหายนะในจูราสสิค พาร์ค จึงส่งเอียน มัลคอล์ม(เจฟฟ์ โกลด์บลัม)ไปยังเกาะดังกล่าวก่อนกลุ่มคนร้ายจะไปถึง ณ ที่นั้นคนสองกลุ่มเผชิญหน้ากันและร่วมกันผจญกับความหฤโหดของสิ่งมีชีวิตล้านปี เพื่อความอยู่รอดพวกเขาต้องรวมตัวกันเป็นทีมฝ่าอันตราย พวกเขาจะต้องเอาชีวิตรอดและหนีออกจากเกาะแห่งนั้นให้จงได้

## นักแสดง
* เจฟฟ์ โกลด์บลัม **รับบทเป็น** ดร.เอียน มัลคอล์ม นักคณิตศาสตร์/นักทฤษฎีและผู้รอดชีวิตจากเหตุการณ์ที่เกิดขึ้นใน Isla Nublar จากภาพยนตร์เรื่องแรก
* จูลีแอนน์ มัวร์ **รับบทเป็น** ดร.ซาร่าห์ ฮาร์ดิง นักบรรพชีวินวิทยาและเป็นแฟนสาวของเอียน
* วาเนสซ่า ลี เชสเตอร์ **รับบทเป็น** เคลลี่ มัลคอล์มลูกสาววัยรุ่นของเอียนจากการแต่งงานที่ล้มเหลว
* วินซ์ วอห์น **รับบทเป็น** นิค แวน โอเว่น ช่างภาพอาชีพที่ถูกว่าจ้างโดย จอห์น แฮมมอนด์
* พีต พอเซิลธ์เวต **รับบทเป็น** โรแลน เทมโบ พรานใหญ่จากแอฟริกาและผู้นำของทีมงานของคณะนักล่า InGen
* แอร์ลิสส์ โฮเวิร์ด **รับบทเป็น** ปีเตอร์ ลัดโลว์ ผู้บริหารInGenคนปัจจุบันซึ่งเป็นหลานชายของแฮมมอนด์ เขาเป็นศัตรูหลักของภาพยนตร์เรื่องนี้
* ริชาร์ด แอทเทนเบอเรอห์ **รับบทเป็น** จอห์น แฮมมอนด์ อดีตผู้บริหารของInGen เป็นผู้มีวิสัยทัศน์ในการอนุรักษ์และปกป้องไดโนเสาร์บนเกาะและเขายังเป็นผู้ก่อตั้ง จูราสสิค พาร์ค ในภาคแรก
* ปีเตอร์ สตอร์แม **รับบทเป็น** รองหัวหน้าทีมสำรวจของInGenมีหน้าที่ออกคำสั่งการทำงานภายใต้อำนาจของ โรแลน เทมโบ
* ฮาร์วีย์ เจสัน **รับบทเป็น** เอเจย์ ซิด เป็นลูกทีมผู้ภักดีและเป็นเพื่อนที่ดีที่สุดของโรแลนด์ เขาเป็นหุ้นส่วนการล่าสัตว์จากประเทศอินเดีย
* ริชาร์ด ชิฟฟ์ **รับบทเป็น** เอ็ดดี้ คาร์ ผู้เชี่ยวชาญอุปกรณ์ภาคสนาม เป็นเพื่อนของเอียน ซึ่งเขาถูกว่าจ้างโดย จอห์น แฮมมอนด์
* โทมัส เอฟดัฟฟี่ **รับบทเป็น** ดร.โรเบิร์ต เบิร์ค ผู้เชี่ยวชาญด้านไดโนเสาร์ของทีม InGen
* โทมัส โรซาเลส จูเนียร์ **รับบทเป็น** คนขับรถซึ่งเป็นสมาชิกของทีม InGen

## อ้างอิง

จูราสสิค เวิลด์ Jurassic World 

หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์ไตรภาค
หมวดหมู่:ภาพยนตร์ไดโนเสาร์
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่กำกับโดย สตีเวน สปีลเบิร์ก
หมวดหมู่:ภาพยนตร์ที่มีฉากบนเกาะสมมติ
รัฐกัวนาฮัวโต

**กัวนาฮัวโต** () เป็นรัฐของประเทศเม็กซิโก อยู่ตอนกลางของประเทศ ตั้งชื่อตามเมืองหลวงของรัฐ เมืองกัวนาฮัวโต ที่มาจากภาษาท้องถิ่นที่มีความหมายว่า "หุบเขาแห่งกบ" รัฐกัวนาฮัวโตเป็นรัฐบ้านเกิดของอดีตประธานาธิบดีบิเซนเต โฟกซ์, จิตรกรฝาผนังดิเอโก ริเบรา และนักร้อง-นักแต่งเพลงโฮเซ อัลเฟรโด ฮิเมเนซ

หลังจากที่ตอนกลางของเม็กซิโกและทางชายฝั่งอ่าวเม็กซิโก ได้ตกเป็นเมืองขึ้นของสเปน รัฐกัวนาฮัวโตก็เป็นบริเวณแรก ๆ ที่ตกอยู่ภายใต้การปกครองของสเปน ราวคริสต์ทศวรรษ 1520 ซึ่งเป็นบริเวณที่เป็นที่ตั้งของแหล่งเงิน สถาปัตยกรรมของกัวนาฮัวโตเป็นสถาปัตยกรรมอาณานิคม ที่ได้รับการอนุรักษ์เป็นอย่างดี เฉพาะเมืองหลวงของรัฐมีโบสถ์เก่าแก่กว่า 35 โบสถ์

นอกจากเมืองหลวงของรัฐแล้ว ยังมีเมืองอื่นอย่าง ซิลาโอ, ซานลุยส์เดลาปาซ, อากัมบาโร, เซลายา, เลออน, ยูริเรีย, ซาลามังกา, อิราปัวโต, ซานมิเกลเดอาเยนเด, ซัลบาติเอร์รา (เมืองแรกของรัฐกัวนาฮัวโต), กอร์ตาซาร์, กูเอรามาโร, ตาริโมโร และโดโลเรสอิดัลโก

## อ้างอิง

## แหล่งข้อมูลอื่น

* Guanajuato: Governmental portal 

กัวนาฮัวโต
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐกัวนาฮัวโต
สตีฟ แม็กควีน

**เทอร์เรนซ์ สตีเวน "สตีฟ" แม็กควีน** (; 24 มีนาคม ค.ศ. 1930 - 7 พฤศจิกายน ค.ศ. 1980) เป็นนักแสดงภาพยนตร์ชาวอเมริกัน มีชื่อเล่นว่า "ราชาแห่งความเจ๋ง" จากบทบาทตัวเอกที่ไม่เข้าข่ายจำพวกฮีโร โดยเฉพาะในช่วงจุดสูงสุดวัฒนธรรมที่แปลกต่างจากที่มีอยู่ในสังคมในช่วงสงครามเวียดนาม ทำให้เขามีบทบาทในภาพยนตร์ที่ขึ้นอันดับ 1 บนบ็อกซ์ออฟฟิสในช่วงคริสต์ทศวรรษ 1960 และ 1970 แม็กควีนได้รับการเสนอชื่อเข้าชิงรางวัลออสการ์จากบทบาทในเรื่อง *[[The Sand Pebbles (film)|*The Sand Pebbles*]]* เขายังมีผลงานโด่งดังในภาพยนตร์ *[[The Magnificent Seven]]*, *[[The Great Escape (film)|*The Great Escape*]]*, *[[The Thomas Crown Affair (1968 film)|The Thomas Crown Affair]]*, *[[Bullitt]]*, ''The Getaway'', *[[Papillon (film)|*Papillon*]]*, และ *[[The Towering Inferno]]* ในปี ค.ศ. 1974 เขาเป็นดาราที่มีค่าตัวสูงที่สุดในโลก ถึงแม้ว่าแม็กควีนจะมักมีปากเสียงกับผู้กำกับและโปรดิวเซอร์ แต่ความนิยมนี้ทำให้เขาเป็นที่ต้องการสูง และต้องการจ่ายค่าตัวให้เขาอย่างสูง

เขาชอบในการแข่งรถทั้งรถมอเตอร์ไซค์และรถยนต์ ขณะที่เขาเรียนการแสดง เขายังได้แข่งรถมอเตอร์ไซค์ในช่วงวันหยุดและเขาซื้อมอเตอร์ไซค์ให้ตัวเองครั้งแรกพร้อมกับชัยชนะในการแข่งขัน เขายังเป็นที่รู้จักกับการแสดงบทสตันท์ด้วยตัวเอง โดยเฉพาะอย่างยิ่งในบทขับรถด้วยความเร็วไล่ล่าในภาพยนตร์เรื่อง *[[Bullitt]]*.

แม็กควีนเสียชีวิตเมื่อวัย 50 ปีที่เมืองซิวดัดฮัวเรซ รัฐชีวาวา ประเทศเม็กซิโก หลังจากการผ่าตัดเอาเนื้องอกเนื้อร้ายในช่องท้อง

## อ้างอิง

หมวดหมู่:บุคคลที่เกิดในปี พ.ศ. 2473
หมวดหมู่:บุคคลที่เสียชีวิตในปี พ.ศ. 2523
หมวดหมู่:นักแสดงอเมริกัน
หมวดหมู่:นักแข่งรถชาวอเมริกัน
หมวดหมู่:บุคคลจากรัฐอินดีแอนา
ออสเตรเลียนแคพิทอลเทร์ริทอรี

**ออสเตรเลียนแคพิทอลเทร์ริทอรี** () เป็นเขตเมืองหลวงของออสเตรเลียและถือเป็นดินแดน เขตการปกครองตนเองภายในที่เล็กที่สุด แคนเบอร์รา เมืองหลวงของออสเตรเลีย ตั้งอยู่ในดินแดนนี้ และเป็นเมืองหลักของดินแดนนี้ ตั้งอยู่ทางตะวันออกเฉียงใต้ของแผ่นดินใหญ่ของออสเตรเลีย เป็นดินแดนที่ล้อมรอบด้วยรัฐนิวเซาท์เวลส์ (NSW) หลังจากรวมประเทศเป็นสหพันธรัฐ ดินแดนนี้ถูกแยกออกจากนิวเซาท์เวลส์ และเป็นที่ตั้งของรัฐบาลของประเทศใหม่ โดยเป็นที่ตั้งของอาคารรัฐสภา ศาลสูงแห่งออสเตรเลีย และสำนักงานใหญ่ของหน่วยงานรัฐบาลออสเตรเลียหลายแห่ง ดอกไม้ประจำดินแดนคือดอกรอแยลบลูเบล และสัตว์ประจำดินแดนคือ Gang-Gang cockatoo

## อ้างอิง

หมวดหมู่:รัฐและดินแดนของประเทศออสเตรเลีย
สกุลแรด

**สกุลแรด** เป็นสกุลหนึ่งในวงศ์แรด สมาชิกในสกุลมีนอเดียว ใช้ชื่อสกุลว่า *Rhinoceros* คำว่า "rhinoceros" มาจากภาษากรีก "rhino" แปลว่า "จมูก" และ "ceros" แปลว่า "เขา" สกุลนี้ประกอบไปด้วยแรด 2 ชนิดที่ยังมีอยู่ในปัจจุบันคือ **[[แรดอินเดีย]]** (*Rhinoceros unicornis*) และ **[[แรดชวา]]** (*Rhinoceros sondaicus*) ถึงแม้ว่าแรดทั้ง 2 ชนิดถูกคุกคามอย่างหนัก แต่แรดชวากลับเป็นสัตว์เลี้ยงลูกด้วยนมที่เสี่ยงต่อการสูญพันธุ์ที่สุดในโลก เหลือประชากรเพียง 60 ตัวเท่านั้นในชวาและเวียดนาม

## สปีชีส์
* แรดอินเดีย (*Rhinoceros unicornis*) พบในภูมิภาคเอเชียใต้ จัดเป็นแรดทีมีเพียงนอเดียว มีลักษณะเด่นคือ ผิวหนังหนาและมีรอยย่นเห็นได้ชัดเจน
* แรดชวา (*Rhinoceros sondaicus*) พบในภูมิภาคเอเชียตะวันออกเฉียงใต้ มีลักษณะคล้ายคลึงกับแรดอินเดีย เป็นแรดชนิดที่หายากที่สุดในโลก และได้รับการจัดอันดับว่าเป็นสัตว์เลี้ยงลูกด้วยน้ำนมชนิดที่หายากที่สุดในโลกอีกด้วย สำหรับในประเทศไทยเดิมเคยพบแรดชนิดนี้ด้วย แต่ปัจจุบันได้สูญพันธุ์ไปจนหมดแล้ว
* † *[[Rhinoceros sivalensis]]* Falconer และ Cautley, 1846 อนุทวีปอินเดียตอนเหนือ ( Sivalik Hills ) สมัยไพลโอซีน - ช่วงอายุไพลสโตซีนตอนต้น 
* † *[[Rhinoceros platyrhinus]]* Falconer และ Cautley 1847 syn *[[Punjabitherium]]* Khan (1971) Upper Sivaliks , อนุทวีปอินเดีย, ช่วงอายุไพลสโตซีนตอนต้น - Early Middle Pleistocene , อินเดีย สปีชีส์ที่มีขนาดใหญ่ที่สุดในสกุล Rhinoceros
* † *[[Rhinoceros sinensis]]* Owen, 1870 ถูกใช้เป็นอนุกรมวิธานถังขยะใช้เรียกวัสดุแรดจากสมัยไพลสโตซีนของจีน โดยมีตัวอย่างต่างๆ ที่เป็นของแรดสายพันธุ์ อื่น *[[Dicerorhinus]]* และ S''tephanorhinus'' แม้ว่า เป็นไปได้ว่าซากบางส่วนที่เกิดจาก *[[Rhinoceros sinensis]]* เป็นตัวแทนของสายพันธุ์แรดที่ถูกต้องและชัดเจน
เทศบาลตำบลสันกำแพง

**เทศบาลตำบลสันกำแพง** ตั้งอยู่ในเขตอำเภอสันกำแพง จังหวัดเชียงใหม่ ครอบคลุม 13 ชุมชนในตำบลสันกำแพง 7 ชุมชนในตำบลทรายมูล และตำบลแช่ช้าง 3 ชุมชน เทศบาลตำบลสันกำแพง อยู่ห่างจากจังหวัดเชียงใหม่ไปทางทิศตะวันออกตามทางหลวงแผ่นดิน หมายเลข 1006 (เชียงใหม่ - สันกำแพง) ระยะทางประมาณ 13 กิโลเมตร มีพื้นที่ทั้งหมดประมาณ 22.714 ตารางกิโลเมตร ศูนย์กลางชุมชนที่หนาแน่นตั้งอยู่ริมถนนสายเชียงใหม่ – สันกำแพง

## อาณาเขต
* **ทิศเหนือ** มีพื้นที่ติดต่อกับองค์การบริหารส่วนตำบลสันกำแพงและองค์การบริหารส่วนตำบลร้องวัวแดง 
* **ทิศตะวันออก** มีพื้นที่ติดต่อกับองค์การบริหารส่วนตำบลร้องวัวแดงและองค์การบริหารส่วนตำบลแช่ช้าง 
* **ทิศตะวันตก** มีพื้นที่ติดต่อกับองค์การบริหารส่วนตำบลสันกำแพง 
* **ทิศใต้** มีพื้นที่ติดต่อกับองค์การบริหารส่วนตำบลแช่ช้าง องค์การบริหารส่วนตำบลสันกำแพง และเทศบาลตำบลบวกค้าง 

## เขตการปกครอง

เทศบาลตำบลสันกำแพง มีพื้นที่ในความรับผิดชอบประมาณ 22.714 ตารางกิโลเมตร

ประกอบด้วย 3 ตำบล 22 หมู่บ้าน และการบริหารงานในด้านการบริการประชาชน เทศบาลได้มีการจัดตั้ง

ชุมชนรวมทั้งหมด 23 ชุมชน โดยมีการแยกหมู่บ้านจัดสรรสันกำแพงปาร์ควิลล์ ซึ่งประกอบด้วยบางส่วนของ

หมู่ที่ 8 และหมู่ที่ 9 ตำบลสันกำแพง ตั้งเป็นชุมชนเพิ่มขึ้นอีก 1 ชุมชน

ตำบลสันกำแพงบางส่วน ประกอบด้วย 12 หมู่บ้าน ได้แก่

หมู่ที่ 1 บ้านป่าเส้า หมู่ที่ 7 บ้านกาด

หมู่ที่ 2 บ้านป่าเหว หมู่ที่ 8 บ้านสันใต้

หมู่ที่ 3 บ้านเหล่า หมู่ที่ 9 บ้านสันใต้

หมู่ที่ 4 บ้านคำซาว (ต้นโชค) หมู่ที่ 10 บ้านสันไร่

หมู่ที่ 5 บ้านสันเหนือ หมู่ที่ 11 บ้านน้อย

หมู่ที่ 6 บ้านสันเหนือ หมู่ที่ 14 บ้านออน

ชุมชนสันกำแพงปาร์ควิลล์ (บางส่วนของหมู่ที่ 8 และหมู่ที่ 9 ต.สันกำแพง)

ตำบลทรายมูล เต็มพื้นที่ตำบล ประกอบด้วย 7 หมู่บ้าน ได้แก่

หมู่ที่ 1 บ้านดอนมูล หมู่ที่ 5 บ้านหัวทุ่ง

หมู่ที่ 2 บ้านสันโค้งใหม่ หมู่ที่ 6 บ้านสันก้างปลา

หมู่ที่ 3 บ้านป่าเป้า หมู่ที่ 7 บ้านทรายมูล

หมู่ที่ 4 บ้านสันโค้งเก่า

ตำบลแช่ช้างบางส่วน ประกอบด้วย 3 หมู่บ้าน ได้แก่

หมู่ที่ 6 บ้านป่าไผ่เหนือ

หมู่ที่ 7 บ้านป่าไผ่กลาง

หมู่ที่ 8 บ้านป่าไผ่ใต้

## อ้างอิง

* http://www.sankamphaeng.com/modules.php?name=Content&pa=showpage&pid=68
* http://www.sankamphaeng.com/modules.php?name=Content&pa=showpage&pid=7 

## แหล่งข้อมูลอื่น
* เว็บไซต์เทศบาลตำบลสันกำแพง 

สันกำแพง
สันกำแพง
สภาผู้แทนราษฎรไทย ชุดที่ 23

**สมาชิกสภาผู้แทนราษฎรไทย ชุดที่ 23** (23 ธันวาคม พ.ศ. 2550 – 10 พฤษภาคม พ.ศ. 2554) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 480 คน โดยมาจากการเลือกตั้งแบบแบ่งเขต 400 คน และการเลือกตั้งแบบสัดส่วน 80 คน ซึ่งมีการเลือกตั้งเมื่อวันที่ 23 ธันวาคม พ.ศ. 2550 และประกาศยุบสภาในวันที่ 10 พฤษภาคม พ.ศ. 2554

## องค์ประกอบของสภา
สภาผู้แทนราษฎรไทย ประกอบด้วยสมาชิกสภาผู้แทนราษฎร จำนวน 480 ที่นั่ง

## จำนวนสมาชิกสภาผู้แทนราษฎรจำแนกตามพรรค ประเภท และภาค

## รายนามสมาชิกสภาผู้แทนราษฎรแบบสัดส่วน

มีรายนามดังนี้

### [[พรรคประชาธิปัตย์]] (33)

### [[พรรคเพื่อไทย]] (26)

### [[พรรคเพื่อแผ่นดิน]] (7)

### [[พรรคภูมิใจไทย]] (3)

### [[พรรคกิจสังคม]] (1)

### [[พรรคชาติพัฒนา (พ.ศ. 2550)|พรรครวมชาติพัฒนา]] (1)

### [[พรรคประชาราช]] (1)

### [[พรรคมาตุภูมิ]] (1)

### [[พรรคชาติไทยพัฒนา]] (1)

### [[พรรคพลังประชาชน (พ.ศ. 2541)|พรรคพลังประชาชน]] (0)

### [[พรรคชาติไทย]] (0)

## รายนามสมาชิกสภาผู้แทนราษฎรแบบแบ่งเขต
มีรายนามดังนี้ 
### กรุงเทพมหานคร

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## ผู้ดำรงตำแหน่ง

### การลงมติเลือกผู้ดำรงตำแหน่ง

ในส่วนตำแหน่งรองประธานสภาผู้แทนราษฎรคนที่สอง มีการเสนอชื่อ พันเอก อภิวันท์ วิริยะชัย สส.นนทบุรี พรรคพลังประชาชน เพียงชื่อเดียว ทำให้ดำรงตำแหน่งรองประธานสภาผู้แทนราษฎรคนที่สองโดยไม่ต้องมีการลงมติเหมือนกับสองครั้งที่ผ่านมา

## การเปลี่ยนแปลงจำนวนสมาชิกสภาผู้แทนราษฎร

## คณะกรรมาธิการสามัญ

## ข้อมูลอื่น  ๆ
* สมาชิกสภาผู้แทนราษฎรที่อายุมากที่สุด คือ ชัย ชิดชอบ
* สมาชิกสภาผู้แทนราษฎรที่อายุน้อยที่สุด คือ ชินณิชา วงศ์สวัสดิ์ (อายุ 25 ปี 11 เดือน 23 วัน)

## ฉายารัฐสภา

## การสิ้นสุดลงของสภาผู้แทนราษฎร
สภาผู้แทนราษฎรคณะนี้สิ้นสุดลงเมื่อวันที่ 10 พฤษภาคม พ.ศ. 2554 เมื่อนายกรัฐมนตรีได้ทูลเกล้าฯพระราชกฤษฎีกายุบสภา และได้โปรดเกล้าฯลงมาเมื่อวันที่ 9 พฤษภาคม ปีเดียวกัน โดยมีผลตั้งแต่วันที่ 10 พฤษภาคม พ.ศ. 2554 ซึ่งเหตุผลในการยุบสภาครั้งนี้ นายกรัฐมนตรีให้เหตุผลว่า เพื่อเปิดโอกาสให้ประชาชนร่วมตัดสินใจแก้ไขปัญหาของประเทศชาติอีกครั้ง ซึ่งการยุบสภาครั้งนี้ทำไปด้วยความเต็มใจ

## อ้างอิง

## เชิงอรรถ

## ดูเพิ่ม
* การเลือกตั้งสมาชิกสภาผู้แทนราษฎรในประเทศไทย พ.ศ. 2550
* การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2550

## แหล่งข้อมูลอื่น
* สภาผู้แทนราษฎรไทย ชุดที่ 23
* ศูนย์ข้อมูลการเมืองไทย 
* สมาชิกรัฐสภา
ธงชาติไลบีเรีย

**[[ธงชาติ]][[ไลบีเรีย]]** มีรูปลักษณ์ที่เลียนแบบมาจากธงชาติสหรัฐอเมริกา ลักษณะเป็นธงสี่เหลี่ยมผืนผ้ากว้าง 10 ส่วน ยาว 19 ส่วน พื้นธงเป็นริ้วสีแดงสลับขาวรวม 11 ริ้ว แบ่งเป็นริ้วแดง 6 ริ้ว ริ้วขาว 5 ริ้ว ที่มุมธงบนด้านคันธงเป็นรูปสี่เหลี่ยมจตุรัสสีน้ำเงิน ความกว้างเท่ากับความกว้างของริ้วแดงสลับขาวรวมกัน 5 ริ้ว ภายในพื้นสีน้ำเงินั้นมีรูปดาวห้าแฉกสีขาวดวงใหญ่ 1 ดวง

เหตุที่ธงชาติไลบีเรียมีลักษณะคล้ายคลึงกับธงชาติสหรัฐอเมริกานั้น ก็เพื่อให้เชื่อมโยงถึงประเทศสหรัฐอเมริกา ซึ่งเป็นผู้จัดตั้งอาณานิคมไลบีเรียเมื่อปี ค.ศ. 1822 เพื่อเป็นถิ่นฐานทำกินของทาสผิวดำที่ได้รับการปลดปล่อยให้เป็นอิสระ ก่อนจะมอบเอกราชโดยสมบูรณ์ให้ในปี ค.ศ. 1847

ความหมายของสัญลักษณ์ต่างในธงประกอบด้วย ริ้วแดงสลับขาว 11 ริ้ว หมายถึงผู้แทนลงนามในคำประกาศเอกราชของไลบีเรียทั้ง 11 คน สีแดงและสีขาวหมายถึงความกล้าหาญและความเป็นเลิศในด้านคุณธรรม ดาวห้าแฉกสีขาวหมายถึงอิสรภาพของทาสผิวดำ พื้นสีน้ำเงินหมายถึงผืนแผ่นดินของทวีปแอฟริกา

## แหล่งข้อมูลอื่น
* 

ไลบีเรีย
หมวดหมู่:สัญลักษณ์ของประเทศไลบีเรีย
ธงชาติแอลจีเรีย

**[[ธงชาติ]][[แอลจีเรีย]]** (; ) มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งครึ่งเป็น 2 แถบตามแนวตั้ง ครึ่งซ้ายพื้นสีเขียว ครึ่งขวาพื้นสีขาว  ที่กลางธงประดับด้วยรูปเดือนเสี้ยวและดาว แต่เดิมรัฐบาลเฉพาะกาลของแอลจีเรียได้ใช้ธงชาติในรูปลักษณ์ที่ใกล้เคียงกับที่ใช้อยู่ในปัจจุบัน (มีความแตกต่างกันที่แถบสีขาวมีความกว้างมากกว่าแถบสีเขียว) ก่อนที่จะได้มีการปรับปรุงแก้ไขและยอมรับเป็นธงชาติแอลจีเรียอย่างเป็นทางการเมื่อวันที่ 3 กรกฎาคม ค.ศ. 1962

ความหมายของสัญลักษณ์ในธงมีดังนี้ สีเขียวหมายถึงธรรมชาติ สีขาวหมายถึงสันติภาพ สีแดงหมายถึงเลือดของผู้ที่เสียชีวิตในสงครามประกาศเอกราชจากฝรั่งเศส (ระหว่างปี ค.ศ. 1954 - 1962) รูปจันทร์เสี้ยวและดาวหมายถึงศาสนาอิสลาม ซึ่งเป็นศาสนาของชนส่วนใหญ่ในประเทศ

บรรดาเรือต่างๆ ในบังคับของแอลจีเรียจะใช้ธงชาติเป็นธงประจำเรือ เว้นแต่เรือในสังกัดกองทัพเรือจะชักธงนาวี ซึ่งมีการเพิ่มเติมรูปสมอคู่สีแดงไขว้ไว้ที่มุมธงบนด้านคันธง

## ประวัติ

ต้นกำเนิดของธงชาติแอลจีเรียนี้มีที่มาจากธงประจำตัวของเอเมียร์ อับเดล กาเดร์ (Emir Abdel Kadir) เอมียร์แห่งแอลจีเรียในช่วงคริสต์ศตวรรษที่ 19 ซึ่งเป็นธงสี่เหลี่ยมผืนผ้าพื้นสีเขียวและสีขาวแบ่งครึ่งตามแนวตั้ง และได้รับแรงบันดาลใจมาจากธงผู้สำเร็จราชการแผ่นดินแห่งแอลจีเรียในช่วงคริสต์ศตวรรษที่ 16 - 19 ซึ่งมีลักษณะเป็นธงรูปเดือนเสี้ยวและดาวสีขาวบนพื้นสี่เหลี่ยมผืนผ้าสีแดง (ธงดังกล่าวนี้มีลักษณะอย่างเดียวกับธงชาติตุรกีในปัจจุบัน เพราะในเวลานั้นแอลจีเรียมีฐานะเป็นรัฐปกครองตนเองภายใต้อำนาจของจักรวรรดิออตโตมาน)  ทั้งนี้ สีแดง สีขาว สีแดง รวมทั้งรูปจันทร์เสี้ยวและดาว ล้วนเป็นสัญลักษณ์ที่ชาติอิสลามนิยมใช้เป็นเครื่องหมายของตนเองในอดีต  อย่างไรก็ตาม แม้ประวัติศาสตร์เกี่ยวกับธงชาติแอลจีเรียส่วนมากจะไม่กระจ่างแจ้งนัก แต่เป็นที่เชื่อกันว่าธงนี้ได้รับการออกแบบขึ้นในปี ค.ศ. 1928 โดยผู้นำขบวนการชาตินิยมแอลจีเรียชื่อ เมสซาลี ฮัจญ์ (Messali Hadj) 

## ดูเพิ่ม
* ตราแผ่นดินของแอลจีเรีย
* กัสซะมัน

## อ้างอิง

## แหล่งข้อมูลอื่น

*

อแลจีเรีย
หมวดหมู่:สัญลักษณ์ของประเทศแอลจีเรีย
ธงชาติเลโซโท

**[[ธงชาติ]][[เลโซโท]]** แบบที่ใช้ในปัจจุบัน มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบสี 3 แถบ ตามแนวนอน แถบบนสีน้ำเงิน แถบกลางสีขาว แถบล่างสีเขียว ที่กลางแถบขาวมีรูปหมวกพื้นเมืองของเลโซโทที่เรียกว่า หมวกโมโกรอทโล (mokorotlo - หมวกปีกกว้างชนิดหนึ่งของชาวบาโซโท) รูปดังกล่าวนี้มีสีดำ ธงดังกล่าวนี้ได้เริ่มใช้อย่างเป็นทางการเมื่อวันที่ 4 ตุลาคม ค.ศ. 2006 (พ.ศ. 2549) เนื่องในว่าระครบรอบ 40 ปี แห่งการได้รับเอกราชจากสหราชอาณาจักร 

รายงานบางฉบับได้กล่าวไว้ว่า แบบธงดังกล่าวนี้แสดงออกถึงแนวโน้มของประเทศที่จะเดินไปสู่ทิศทางแห่งสันติภาพมากกว่าในอดีตที่ผ่านมา

## ประวัติ
thumb|200px|ธงชาติระหว่าง ค.ศ. 1966-1987
thumb|200px|ธงชาติระหว่าง ค.ศ. 1987-2006
ประเทศเลโซโทมีธงชาติขึ้นเป็นธงแรกอย่างเป็นทางการเมื่อวันที่ 4 ตุลาคม ค.ศ. 1966 อันเป็นวันที่เลโซโทประกาศเอกราชสมบูรณ์จากสหราชอาณาจักร ลักษณะของธงดังกล่าวเป็นรูปสีเหลี่ยมผืนผ้าพื้นสีน้ำเงิน ที่ด้านต้นธงมีแถบแนวตั้งสองแถบสีเขียวและสีแดง ในพื้นสีน้ำเงินมีรูปหมวกโมโกรอทโลสีขาว ซึ่งแต่ละสีนั้นมีความหมายต่างๆ ดังนี้ สีน้ำเงินหมายถึงท้องฟ้าและสายฝน สีขาวหมายถึงสันติภาพ สีเขียวหมายถึงแผ่นดิน สีแดงหมายถึงความศรัทธา

ต่อมาในปี ค.ศ. 1986 คณะทหารได้ทำการรัฐประหารรัฐบาลพรรคคณะชาติบาโซโท (Basotho National Party) ซึ่งได้ปกครองประเทศมายาวนานถึง 20 ปี หลังจากนั้นจึงได้มีการออกแบบธงชาติใหม่โดยรัฐบาลทหาร โดยแบบธงที่ได้รับเลือกนั้นเป็นผลงานการออกแบบของนายสิบเอกเรเชลิซิโช มาเตเต (Sergeant Retšelisitsoe Matete) และได้ประกาศใช้อย่างเป็นทางการเมื่อวันที่ 20 มกราคม ค.ศ. 1987  ลักษณะเป็นธงสี่เหลี่ยมผืนผ้า ภายในแบ่งพื้นที่ออกเป็นรูปสามเหลี่ยมขนาดใหญ่สองรูปด้วยแถบทแยงสีน้ำเงินซึ่งพาดจากมุมขวาบนไปยังมุมซ้ายล่าง  สามเหลี่ยมตอนบนเป็นพื้นสีขาว ที่มุมบนสุดมีรูปโล่แบบชาวบาโซโทพร้อมด้วยหอกและตะบองไขว้สีน้ำตาล แม้ลักษณะของธงจะเปลี่ยนไปจากเดิม แต่ความหมายของสีธงยังคงมีความหมายคล้ายคลึงกับความหมายในธงสมัยก่อนหน้า กล่าวคือ สีน้ำเงินหมายถึงสายฝน สีขาวหมายถึงสันติภาพ สีเขียวหมายถึงความเจริญรุ่งเรือง

ในปี ค.ศ. 2006 ราชอาณาจักรเลโซโทได้มีประกวดแบบธงชาติใหม่อีกครั้ง โดยแบบที่ได้รับการคัดเลือกสี่แบบสุดท้ายนั้นล้วนมีรูปหมวกโมโกรอทโลเป็นองค์ประกอบหลักแทนรูปโล่บาโซโทและดาบตะบองไขว้อยู่ด้วยทุกแบบ ซึ่งรูปหมวกโมโกรอทโลในแบบธงที่ได้รับเลือกนั้นได้รับการแก้ไขให้เป็นสีดำเพื่อแสดงความหมายถึงความเป็นชาติของคนผิวดำ  สภาแห่งชาติของเลโซโทได้รับรองพระราชบัญญัติแก้ไขธงชาติเมื่อวันที่ 18 กันยายน ค.ศ. 2006 โดยมีสมาชิกรัฐสภาลงคะแนนเสียงรับรอง 84 เสียง คัดค้าน 18 เสียง งดออกเสียง 2 เสียง และผ่านการรับรองในชั้นของวุฒิสภาในเวลาต่อมา ก่อนจะประกาศใช้อย่างเป็นทางการในวันที่ 4 ตุลาคม ปีเดียวกัน  แบบธงดังกล่าวนี้คือธงชาติเลโซโทที่ใช้อยู่ในปัจจุบัน

## อ้างอิง

## แหล่งข้อมูลอื่น
* 

เลโซโท
หมวดหมู่:สัญลักษณ์ของประเทศเลโซโท
ตาฮีตี

**ตาฮีตี** (, ; ; อดีตมีชื่อว่า **โอตาเฮอีเต**) เป็นเกาะที่ใหญ่ที่สุดในกลุ่มของหมู่เกาะวินด์เวิร์ดของเฟรนช์พอลินีเชีย ตั้งอยู่ในหมู่เกาะโซไซตี ตั้งอยู่บริเวณตอนกลางของมหาสมุทรแปซิฟิก โดยดินแดนขนาดใหญ่ที่อยู่ใกล้เกาะนี้ที่สุดคือทวีปออสเตรเลีย เกาะมีประชากร 189,517 คน (สำมะโน ค.ศ. 2017) ถือเป็นเกาะที่มีประชากรมากที่สุดในเฟรนช์พอลินีเชีย มีจำนวนเป็นร้อยละ 68.7 ของทั้งหมด มีเมืองหลวงคือเมืองปาเปเอเต ซึ่งตั้งอยู่ทางชายฝั่งตะวันตกเฉียงเหนือ

## อ้างอิง

### บรรณานุกรม

* 
* 

## อ่านเพิ่ม
* 

## แหล่งข้อมูลอื่น
* 
* 
* เว็บไซต์ทางการของตาฮีตี 
* Tahiti documentary
* CIA Factbook entry
* Tahitian Heritage in French with Google Translation available

หมวดหมู่:เฟรนช์พอลินีเชีย
หมวดหมู่:เกาะในเขตโอเชียเนีย
ไทยแลนด์ไฟฟ์ 2010

**[[ไทยแลนด์ ไฟฟ์ 2010 อุดรธานี อินเตอร์เนชันแนล ฟุตซอล ทัวร์นาเมนต์]]** เป็นการแข่งขัน อุ่นเครื่อง ที่จัดขึ้น ในระหว่าง วันที่ 8-10 เมษายน 2553 ณ ห้องคอนเวนชั่น เซ็นทรัลพลาซา อุดรธานี จังหวัดอุดรธานี ประเทศไทย เพื่อเตรียมความพร้อม เข้าแข่งขันในการเข้าร่วมการแข่งขันระดับนานชาติ ซึง่การแข่งขันครั้งนี้จัดการแข่งขันเป็นครั้งที่4 โดยมี ทีมฟุตซอลชั้นนำของโลก เข้าร่วมการแข่งขัน4ทีม คือ อิหร่าน (อันดับโลกอยู่ที่ 5) อาร์เจนตินา (อันดับ 7)  อุซเบกิสถาน (อันดับ18) และไทย (อันดับ 10) 

ใช้ระบบการแข่งขันแบบพบกันหมด

## ตารางคะแนน

## ตารางการแข่งขัน

## อ้างอิง
* ฟุตซอลชายทีมชาติไทย 
* อันดับโลกฟุตซอล
* ผลการแข่งขัน วันที่ 8/04/53(siamsport)
* ผลการแข่งขัน วันที่ 9/04/53(siamsport)
* ผลการแข่งขัน วันที่ 10/04/53(siamsport)

หมวดหมู่:ฟุตซอลในประเทศไทย
หมวดหมู่:การแข่งขันกีฬาในจังหวัดอุดรธานี
เดอะ คอนเทนเดอร์เอเชีย

**เดอะ คอนเทนเดอร์เอเชีย** หรือเป็นที่รู้จักในชื่อของ **The Contender: Kickboxer** ในสหราชอาณาจักร กับในชื่อของ **The Contender: Muay Thai** ในสหรัฐอเมริกา เป็นรายการเรียลลิตี้โชว์ 15 ตอน ที่ถ่ายทำเรื่องราวของนักมวยไทยรุ่นมิดเดิ้ลเวท 16 คนจาก 12 ประเทศทั่วโลก โดยผู้ชนะจากการแข่งขันจะได้เงินรางวัล 150,000 ดอลลาร์สหรัฐ และจะได้รับสิทธิในการป่าวประกาศว่าเป็น "เดอะคอนเทนเดอร์ แชมเปี้ยน"

ในการแข่งขันฤดูกาลที่สองได้ประกาศทางเว็บไซต์ทางการ ว่าจะเริ่มขึ้นในช่วงปลายเดือนกันยายน ค.ศ. 2009 ที่กัวลาลัมเปอร์ ประเทศมาเลเซีย กับผู้เข้าร่วมแข่งขัน 16 ราย และจะมีการมอบเงินรางวัลเป็นจำนวนมากที่สุดเท่าที่เคยมีการมอบให้สำหรับแข่งขันกีฬามวยไทย

## รายนามผู้เข้าร่วมการแข่งขัน

1 ปัจจุบันอยู่ที่สหรัฐอาหรับเอมิเรตส์
2 ปัจจุบันอยู่ที่สวิตเซอร์แลนด์
3 ปัจจุบันอยู่ที่ประเทศไทย

## ลำดับเหตุการณ์
#### ตอนที่ 1

#### ตอนที่ 2

#### ตอนที่ 3

#### ตอนที่ 4

#### ตอนที่ 5

#### ตอนที่ 6

#### ตอนที่ 7

#### ตอนที่ 8

#### ตอนที่ 9

#### ตอนที่ 10

#### ตอนที่ 11

#### ตอนที่ 12

#### ตอนที่ 13

#### ตอนที่ 14

#### ตอนที่ 15 (ไฟนอล)

## ผลการแข่งขัน

: Challenge and match winner
: Challenge loser and match winner
: Match winner
: Challenge winners
: Match loser
: Challenge winner and match loser
: Challenge and match loser

## อ้างอิง

## แหล่งข้อมูลอื่น
* ''The Contender Asia'' official website
* 

หมวดหมู่:เรียลลิตีโชว์
หมวดหมู่:รายการมวยไทยทางโทรทัศน์
ค้างคาวขอบหูขาวเล็ก

**ค้างคาวขอบหูขาวเล็ก** (อังกฤษ: Lesser Short-nosed Fruit Bat,  Common Short-nosed Fruit Bat) ค้างคาวขนาดเล็กชนิดหนึ่ง มีชื่อวิทยาศาสตร์ว่า *Cynopterus brachyotis* อยู่ในวงศ์ค้างคาวผลไม้ (Pteropodidae)

เป็นค้างคาวขนาดเล็ก มีจุดเด่นคือขอบใบหูทั้งสองข้างมีขอบสีขาวอันเป็นที่มาของชื่อ มีใบหน้าคล้ายสุนัข จึงได้อีกชื่อหนึ่งว่า "ค้างคาวหน้าหมา" (Lesser Dog-faced Fruit Bat) ขนตามลำตัวหลากหลายมีตั้งแต่สีเทาจาง, น้ำตาลจาง ๆ จนถึงน้ำตาลเข้ม  มีน้ำหนักตัวตั้งแต่ 28-40 กรัม ค้างคาวตัวเมียตกลูกครั้งละ 1 ตัว

พบกระจายพันธุ์ทั่วไปตั้งแต่อินเดีย, ศรีลังกา, หมู่เกาะนิโคบาร์ในทะเลอันดามัน, จีนตอนใต้, เอเชียอาคเนย์ พบได้ในภูมิประเทศที่มีความหลากหลายมาก ตั้งแต่ป่าดิบที่มีความสูงจากระดับน้ำทะเล 1,600 เมตร  จนถึงชุมชนในเมืองใหญ่ และสวนผลไม้ต่าง ๆ  โดยมักจะอาศัยอยู่รวมกันเป็นฝูงเล็ก ๆ ตามต้นไม้ใหญ่หรือต้นผลไม้  กินอาหารจำพวก ผลไม้ เช่น มะม่วง และน้ำหวานจากเกสรดอกไม้ จึงนับเป็นศัตรูของผลไม้ด้วยชนิดหนึ่ง แต่ก็มีประโยชน์ในการผสมพันธุ์และแพร่กระจายละอองเกสรดอกไม้และผลไม้  สำหรับในประเทศไทยพบได้ทั่วทุกภูมิภาค ยกเว้นภาคเหนือตอนบนและภาคอีสาน

จากการกระจายพันธุ์ที่ค่อนข้างกว้างขวาง ทำให้มีชนิดย่อยมากมายด้วยกันถึง 7 ชนิดย่อย คือ *C.b. altitudinis* พบในที่ราบสูงคาแมรอน ในมาเลเซีย, *C.b. brachysoma* พบในหมู่เกาะอันดามัน, *C.b. cylonensis* พบในศรีลังกา,* C.b. concolor* ที่เกาะอังกาโน, *C.b. hoffetti* พบในเวียดนาม, *C.b. insularum* พบในหมู่เกาะคังเกียน,  *C.b. javanicus* พบในเกาะชวา และ  *C.b. minutus* พบบนเกาะนิเอส

## อ้างอิง
* ค้างคาวขอบหูขาวเล็ก จากเว็บไซต์กาญจนาภิเษก

## แหล่งข้อมูลอื่น

หมวดหมู่:ค้างคาวผลไม้
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศบังกลาเทศ
หมวดหมู่:สัตว์ที่พบในประเทศอินเดีย
แอลเจียร์

**แอลเจียร์** (;  *al-Jazā’ir*) เป็นเมืองหลวงและเมืองที่ใหญ่ที่สุดของประเทศแอลจีเรีย และเป็นเมืองที่ใหญ่ที่สุดเป็นอันดับ 2 ในภูมิภาคมาเกร็บ (รองจากเมืองกาซาบล็องกา) จากข้อมูลประชากรในปี ค.ศ. 1998 มีประชากร 1,519,570 คนและหากรวมประชากรในเขตเมืองมี 2,135,630 คน และจากการประเมินของสหประชาชาติของประชากรในพื้นที่เมือง (เขตเมือง) มีประชากรถึง 3,354,000 คน ในปี ค.ศ. 2007

ชื่อ El-Bahdja (البهجة) หรือ Alger la Blanche ("Algiers the White") เป็นชื่อเรียกอาคารสีขาวสะท้อนแสงที่ขึ้นมาจากทะเล เมืองแอลเจียร์ตั้งอยู่ทางฝั่งตะวันตกของอ่าวในทะเลเมดิเตอร์เรเนียน ชื่อของเมืองมาจากคำในภาษาอาหรับ (جزائر al-jazā’ir) ที่แปลว่าเกาะ ที่หมายถึง 4 เกาะที่ตั้งอยู่นอกชายฝั่งของเมืองจนกลายเป็นส่วนหนึ่งของแผ่นดินใหญ่ในปี ค.ศ. 1525 ชื่อ Al-jazā’ir เป็นชื่อที่ตัดสั้นจากชื่อเมืองเก่า ( بني مازغان jazā’ir banī mazghannā, "เกาะของ (เผ่า) Bani Mazghanna")

ส่วนทันสมัยของเมือง ก่อสร้างขึ้นบนระดับน้ำทะเลข้างชายฝั่งทะเล ส่วนเก่าแก่ของเมือง ขึ้นไปอยู่บนเขาหลังเมืองสมัยใหม่และที่ตำแหน่งสูงสุดมี แคสบาห์ หรือ เนินปราสาท อยู่ด้านบน 400 ฟุต (122 ม.) เหนือระดับน้ำทะเล

## อ้างอิง

หมวดหมู่:เมืองหลวงในทวีปแอฟริกา
หมวดหมู่:เมืองหลวงทางวัฒนธรรมของอาหรับ
หมวดหมู่:เมืองในประเทศแอลจีเรีย
เซนต์จอนส์

**เซนต์จอนส์** () เป็นเมืองหลวงและเมืองที่ใหญ่ที่สุดของประเทศแอนทีกาและบาร์บิวดา ประเทศที่ตั้งอยู่ในเวสต์อินดีส์ ทะเลแคริบเบียน เซนต์จอนส์ตั้งอยู่ที่จุดพิกัด  กับประชากร 24,226 คน (ข้อมูลปี ค.ศ. 2000) เซนต์จอนส์เป็นจุดศูนย์กลางด้านการค้าของประเทศและเป็นเมืองท่าของเกาะแอนทีกา

## ภูมิอากาศ




## อ้างอิง

หมวดหมู่:เมืองหลวงในเขตแคริบเบียน
หมวดหมู่:เมืองในประเทศแอนทีกาและบาร์บิวดา
รัฐมิโชอากัน

**มิโชอากัน** () มีชื่อเต็มว่า **มิโชอากันเดโอกัมโป** () เป็น 1 ใน 31 รัฐของประเทศเม็กซิโก ชื่อรัฐมีความหมายว่า "สถานที่ของชาวประมง" รัฐติดกับรัฐอื่นคือ ติดกับรัฐโกลิมาและรัฐฮาลิสโกทางทิศตะวันตก ติดกับรัฐกัวนาฮัวโตและรัฐเกเรตาโรทางทิศเหนือ ติดกับรัฐเมฮิโกทางทิศตะวันออก ติดกับรัฐเกร์เรโรทางทิศตะวันออกเฉียงใต้ และติดกับมหาสมุทรแปซิฟิกทางทิศใต้

รัฐมิโชอากันมีพื้นที่ 59,864 กม² (23,113.6 ตร.ไมล์) เป็นรัฐที่มีพื้นที่ใหญ่ที่สุดเป็นอันดับที่ 16 หรือเป็น 3% ของพื้นที่ประเทศ ในปี 2005 มีประชากร 3,966,073 คน รัฐมีความคล้ายคลึงอย่างมากกับรัฐอื่นทางใต้ของเม็กซิโกอย่างรัฐเกร์เรโรและรัฐวาฮากา เมืองหลวงของรัฐคือเมืองโมเรเลีย ที่ตั้งอยู่ระหว่าง 2 เมืองใหญ่ของเม็กซิโก คือเม็กซิโกซิตีและกัวดาลาฮารา

## อ้างอิง

## แหล่งข้อมูลอื่น
* Michoacán state government (*Adobe Flash*)
* Surf Michoacán 
* Michoacán, The Soul of Mexico  
* Municipalities of Michoacán site  (*Adobe Flash*)

มิโชอากัน
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐมิโชอากัน
รัฐวาฮากา

**วาฮากา** (, ) เป็น 1 ใน 31 รัฐของประเทศเม็กซิโก ตั้งอยู่ทางตอนใต้ของประเทศ ทางตะวันตกของคอคอดเตวันเตเปก (คอคอดเตวันเตเปกรวมตอนใต้ของรัฐเบรากรุซและรัฐวาฮากา) รัฐวาฮากาติดกับรัฐอื่นคือ ติดกับรัฐเกร์เรโรทางทิศตะวันตก ติดกับรัฐปวยบลาทางทิศเหนือ ติดกับรัฐเชียปัสทางทิศตะวันออก และติดกับมหาสมุทรแปซิฟิกทางทิศใต้

รัฐวาฮากาเป็นพื้นถิ่นทางประวัติศาสตร์ของชาวซาโปเทกและชาวมิกซ์เทก ยังมีคนพูดภาษาพื้นเมืองมากที่สุดกว่ารัฐใดในเม็กซิโก เมืองที่ใหญ่ที่สุดและเป็นเมืองหลวงของรัฐคือเมือง วาฮากา รัฐมีพื้นที่ 95,364 กม² (36,820.2 ตร.ไมล์) รัฐวาฮากามีพื้นที่ใหญ่ที่สุดเป็นอันดับ 5 ของประเทศ จากข้อมูลปี 2005 มีประชากร 3,506,821 คน

## อ้างอิง

## แหล่งข้อมูลอื่น

*  Oaxaca Tourist Travel Guide 
*  Oaxaca Photo Blog
* 
* Mexican and Central American Archaeological Projects  - Electronic articles published by the Division of Anthropology, American Museum of Natural History.
* A political analysis of the Oaxaca Commune
* The Art of Revolution - Read how the people of Oaxaca support their cause by selling art.

วาฮากา
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐวาฮากา
รัฐตาเมาลิปัส

**รัฐตาเมาลิปัส** () เป็น 1 ใน 31 รัฐของประเทศเม็กซิโก ตั้งอยู่ทางตอนกลาง-ตะวันออกเฉียงเหนือของประเทศ ติดกับรัฐเท็กซัสของสหรัฐอเมริกาทางทิศเหนือ ติดกับอ่าวเม็กซิโกทางทิศตะวันออก ติดกับรัฐเบรากรุซทางทิศใต้ ติดกับรัฐซานลุยส์โปโตซีทางทิศตะวันตกเฉียงใต้ และติดกับรัฐนวยโบเลออน ทางทิศตะวันตก

ข้อมูลประชากรของรัฐในปี 2006 มีประชากรอยู่ 3,024,238 คน เมืองหลวงของรัฐคือเมืองซิวดัดบิกโตเรีย เมืองสำคัญอื่นของรัฐคือเมืองเรย์โนซา มาตาโมโรส นวยโบลาเรโด และตัมปิโก

## อ้างอิง

## แหล่งข้อมูลอื่น
* Tamaulipas state government

ตาเมาลิปัส
หมวดหมู่:รัฐและดินแดนที่ก่อตั้งในปี พ.ศ. 2367
หมวดหมู่:รัฐตาเมาลิปัส
รัฐซากาเตกัส

**รัฐซากาเตกัส** () เป็นรัฐในประเทศเม็กซิโก ตั้งอยู่ทางตอนเหนือของประเทศ อยู่ติดกับรัฐอื่นคือ ติดกับรัฐดูรังโกทางทิศตะวันตกเฉียงเหนือ, ติดกับรัฐโกอาวิลาทางทิศเหนือ ติดกับรัฐซานลุยส์โปโตซีทางทิศตะวันออก ติดกับรัฐอากวสกาเลียนเตสและรัฐกัวนาฮัวโตทางทิศใต้ และติดกับรัฐฮาลิสโกและรัฐนายาริตทางทิศตะวันตกเฉียงใต้ รัฐเป็นที่รู้จักดีในฐานะเป็นรัฐที่อุดมไปด้วยแร่เงิน และสถาปัตยกรรมอาณานิคม เศรษฐกิจหลักของรัฐคือการทำเหมืองแร่ กสิกรรมและการท่องเที่ยว เมืองหลวงของรัฐคือเมืองซากาเตกัส

## อ้างอิง

## แหล่งข้อมูลอื่น
* Portal with News and Information about Zacatecas 
* Zacatecas state government 

ซากาเตกัส
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐซากาเตกัส
ซิคติฟคาร์

**ซิคติฟคาร์** (, ; , ) เป็นเมืองในประเทศรัสเซีย เป็นเมืองหลวงของสาธารณรัฐโคมี มีประชากร 230,011 คนจากการสำรวจประชากรในปี ค.ศ. 2002 เมืองซิคติฟคาร์ตั้งอยู่ริมแม่น้ำ Sysola ที่แต่เดิมมีชื่อแม่น้ำว่า Ust-Sysolsk ซึ่งชื่อปัจจุบันของเมืองมาจากคำว่า Syktyv ชื่อในภาษาโคมิ โดยบวกคำว่า kar ซึ่งมีความหมายว่า "เมือง" โดยเมืองตั้งอยู่ใกล้จุดที่แม่น้ำ Sysola บรรจบกับแม่น้ำสายที่ใหญ่กว่าคือแม่น้ำ Vychegda ที่เป็นสาขาของแม่น้ำ Northern Dvina

## เมืองพี่น้อง
ซิคติฟคาร์เป็นเมืองพี่น้องกับเมืองดังนี้:

* กูเยรา ประเทศสเปน
* แดแบร็ตแซ็น ประเทศฮังการี
* ลอสแอลโตส สหรัฐ
* ลอเวตช์ ประเทศบัลแกเรีย
* ไท่หยวน ประเทศจีน

## อ้างอิง

## แหล่งข้อมูลอื่น
*Official website of Syktyvkar  
*All news of Syktyvkar and Republic of Komi 
*Syktyvkar. History 
*About Syktyvkar: Churches, History & Photogallery 

หมวดหมู่:เมืองในประเทศรัสเซีย
หมวดหมู่:สาธารณรัฐโคมี
แครอน บัตเลอร์

thumb|แครอน บัตเลอร์
**เจมส์ แครอน บัตเลอร์** () หรือเป็นที่รู้จักในชื่อ **แครอน บัตเลอร์** () (13 มีนาคม ค.ศ. 1980) เป็นนักบาสเกตบอลอาชีพชาวอเมริกัน ปัจจุบันเล่นตำแหน่งสมอลฟอร์เวิร์ด ให้กับทีมดัลลาสมาเวอริกส์ของเอ็นบีเอ
 
## อ้างอิง

คเวิน การ์เน็ต
หมวดหมู่:ชาวอเมริกันเชื้อสายแอฟริกา
หมวดหมู่:คริสต์ศาสนิกชนชาวอเมริกัน
เชสเตอร์ มอร์ริส

**เชสเตอร์ มอร์ริส** () (16 กุมภาพันธ์ ค.ศ. 1901 - 11 กันยายน ค.ศ. 1970) เป็นนักแสดงชาวอเมริกัน รับบทเป็นบอสตัน แบล็กกี ในซีรีส์ในคริสต์ทศวรรษ 1940 เขายังเคยได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมจากเรื่อง *[[Alibi (1929 film)|Alibi]]* (1929) กำกับโดย โรแลนด์ เวสต์ เขายังแสดงใน *[[The Bat Whispers]]* (1930) และ *[[Corsair (film)|Corsair]]* (1931), ที่กำกับโดยเวสต์เช่นกัน

## อ้างอิง

หมวดหมู่:นักแสดงอเมริกัน
หมวดหมู่:นักแสดงที่ฆ่าตัวตาย
หมวดหมู่:บุคคลจากนครนิวยอร์ก
หมวดหมู่:เสียชีวิตจากการใช้ยา
แจ็ก กิลฟอร์ด

**แจ็ก กิลฟอร์ด** () (25 กรกฎาคม ค.ศ. 1908&nbsp;-  4 มิถุนายน ค.ศ. 1990) เป็นนักแสดงชาวอเมริกัน มีผลงานการแสดงทั้งละครบรอดเวย์ ภาพยนตร์และทางโทรทัศน์ เขาเคยได้รับการเสนอชื่อเข้าชิงรางวัลออสการ ในสาขานักแสดงสมทบชายยอดเยี่ยม จากภาพยนตร์เรื่อง *Save the Tiger* (ในบทบาทฟิล กรีน)

## อ้างอิง

หมวดหมู่:นักแสดงอเมริกัน
หมวดหมู่:บุคคลจากแมนแฮตตัน
ลี แกรนต์

**ลี แกรนต์** () เกิดเมื่อวันที่ 31 ตุลาคม ค.ศ. 1927 เป็นนักแสดงชาวอเมริกัน มีผลงานการแสดงภาพยนตร์ ละครเวที ละครโทรทัศน์ และกำกับภาพยนตร์ เธอเคยถูกบรรจุอยู่ในชื่อแบล็กลิสต์ ของสตูดิโอภาพยนตร์ของฮอลลีวูด ในช่วงคริสต์ทศวรรษ 1950 เธอเคยได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง *Detective Story* และได้รับรางวัลออสการ์ในสาขาเดียวกันจากภาพยนตร์เรื่อง *Shampoo* ในปี ค.ศ. 1975

หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากแมนแฮตตัน
เวนดี ฮิลเลอร์

**คุณหญิง เวนดี มาร์กาเรต ฮิลเลอร์ ดีบีอี** () (15 สิงหาคม ค.ศ. 1912 - 14 พฤษภาคม ค.ศ. 2003) เป็นนักแสดงชาวอังกฤษมีผลงานการแสดงภาพยนตร์และละครเวที เธอมีผลงานการแสดงในช่วงเวลาเกือบ 60 ปี และถึงแม้เธอจะเป็นที่จดจำในผลงานการแสดงในภาพยนตร์ แต่เธอเลือกที่จะแสดงละครเวทีเป็นหลัก

หมวดหมู่:นักแสดงอังกฤษ

หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากสต็อกพอร์ต
รีตา มอเรโน

**รีตา มอเรโน** () เกิดเมื่อวันที่ 11 ธันวาคม ค.ศ. 1931 เป็นนักร้อง นักเต้น และนักแสดงชาวปวยร์โตรีโก เธอเป็นสตรีเชื้อสายฮิสแปนิกคนแรกและ 1 ใน 10 คนที่ได้รับรางวัลเอมมี รางวัลแกรมมี่ รางวัลออสการ์และรางวัลโทนี และยังเป็นชาวปวยร์โตรีโกคนที่ 2 ที่ได้รับรางวัลออสการ์

มอเรโนเริ่มมีชื่อเสียงจากการแสดงละครบรอดเวย์ และได้รับบทในภาพยนตร์ที่ดัดแปลงจากละครบรอดเวย์หลายเรื่อง ได้แก่  Singin' in the Rain (1952), The King and I (1956), West Side Story (1961), Summer and Smoke (1961), The Night of the Following Day (1968) และ Carnal Knowledge (1971)

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลโทนี
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:นักแสดงปวยร์โตรีโก
หมวดหมู่:นักร้องปวยร์โตรีโก
หมวดหมู่:บุคคลจากเบิร์กลีย์
กระเฉด

**กระเฉด** เป็นพืชล้มลุก ลำต้นลอยน้ำหรือเลื้อยแผ่ใกล้ฝั่ง มีชื่อพื้นเมืองอื่น ๆ คือ ผักหละหนอง (แม่ฮ่องสอน), ผักกระเสดน้ำ (ยโสธร, อุดรธานี, ภาคอีสาน), ผักหนอง (ภาคเหนือ),  (ภาคใต้), ผักรู้นอน (ภาคกลาง)

## ลักษณะทางพฤกษศาสตร์
กระเฉดเป็นพืชที่เกิดตามผิวน้ำ ลำต้นเป็นเถากลมเนื้อนิ่ม ใบประกอบคล้ายใบกระถิน ใบจะหุบลงในเวลากลางคืน จึงเรียกว่า"ผักรู้นอน" ระหว่างข้อมีปล้องเป็นฟองสีขาวหุ้มลำต้น ช่วยพยุงให้กระเฉดลอยน้ำได้และช่วยดึงไนโตรเจนจากอากาศไปเลี้ยงยอด เรียกว่า "นมผักกระเฉด" มีรากงอกออกตามข้อ ดอกเป็นช่อเล็ก ๆ สีเหลืองเป็นพืชที่มีโปรตีนมากกว่าคาร์โบไฮเดรต และมีแร่ธาตุ วิตามินหลายชนิด ผลเป็นฝัก มีลักษณะแบน มีเมล็ด 4–10 เมล็ด

## การปรุง
กระเฉด เป็นผักที่ใช้ปรุงในเมนูอาหารไทยได้หลากหลายชนิด เช่น ยำผักกระเฉด หรือเป็นส่วนประกอบในยำ, แกงส้ม หรือผัดผักกระเฉด ในประเทศไทยมีพื้นที่ปลูกมากที่สุด คือ ที่อำเภอบางพลี จังหวัดสมุทรปราการ มีเนื้อที่ประมาณ 1,500 ไร่ และปริมาณเนื้อที่ปลูกทั้งจังหวัด 2,500 ไร่

## อ้างอิง

### บรรณานุกรม
* 

## แหล่งข้อมูลอื่น

*การปลูกผักกระเฉด *farmthailand.com*

หมวดหมู่:วงศ์ย่อยสีเสียด
หมวดหมู่:ผัก
ซอโรโลฟัส

**ซอโรโลฟัส** () เป็นไดโนเสาร์ตระกูลปากเป็ดมีหงอนเช่นเดียวกับพาราซอโรโลฟัสหรือคอริโธซอรัส
มีความยาวประมาณ 10-13 เมตร ค้นพบที่อเมริกาเหนือ และมองโกเลีย จีน มีความหมายของชื่อว่ากิ้งก่าหงอนใหญ่ อาศัยอยู่ใน
ยุคครีเทเชียสตอนต้นปลายประมาณ 80-75 ล้านปี ว่ายน้ำได้ดี

หมวดหมู่:ไดโนเสาร์ในยุคครีเทเชียส
กุ่มบก

**กุ่มบก** (sacred garlic pear หรือ temple plant) เป็นไม้ยืนต้นขนาดเล็ก ในสกุลไม้กุ่ม ในวงศ์ไม้แจง มีถิ่นกำเนิดในญี่ปุ่น, ออสเตรเลีย, เอเชียตะวันออกเฉียงใต้ และ เกาะในมหาสมุทรแปซิฟิกใต้ กุ่มบกมีชื่อพื้นเมืองอื่นๆคือ สะเบาถะงัน ผักก่าม (อีสาน) เดิมถะงัน (เขมร)

## ลักษณะทางพฤกษศาสตร์
กุ่มบกเป็นไม้ต้นขนาดเล็ก 6-10 เมตร เปลือกต้นหนา ใบประกอบแบบนิ้วมือ มีใบย่อย 3 ใบ ช่อดอกแบบช่อกระจะ ออกตามง่ามใบใกล้ปลายยอด กลีบดอกสีขาวอมเขียวแล้วค่อยๆ เปลี่ยนเป็นสีเหลืองหรือชมพูอ่อน ผลกลม เปลือกมีจุดแต้มสีน้ำตาลอมแดง เมื่อแก่เปลือกเรียบ เมล็ดรูปคล้ายเกือกม้าหรือรูปไต ผิวเรียบ

## อ้างอิง

## แหล่งข้อมูลอื่น
* Photo
* USDA profile

หมวดหมู่:ไม้ยืนต้น
หมวดหมู่:วงศ์กุ่ม